ත්‍රිකුණාමලය දිස්ත්‍රික්කයෙන් හඳුනාගත් ආසාදිතයින් සංඛ්‍යාව 105 ක්.එසේම, කළුතර දිස්ත්‍රික්කයේ කළුතර උතුර පොලිස් බල ප්‍රදේශයේ මහ වස්කඩුව දකුණ ග්‍රම නිලධාරී වසම සහ නුවරඑලිය දිස්ත්‍රික්කයේ කොත්මලේ පොලිස් බල ප්‍රදේශයේ බෙරමන දකුණ ග්‍රාම නිලධාරී වසම අද හුදෙකලාභාවයෙන් නිදහස් කෙරුණා.මඩකලපුව දිස්ත්‍රික්කයේ කලවංචිකුඩි පොලිස් බල ප්‍රදේශයේ පෙරියකල්ලාර් දෙක, පෙරියකල්ලාර් තුන සහ පෙරියකල්ලාර් තුන දකුණ ග්‍රාම නිලධාරී වසම්වලද හුදෙකලාභාවය ඉවත් කර තිබෙනවා.මීට අමතරව, මහනුවර දිස්ත්‍රික්කයේ කටුගස්තොට පොලිස් බල ප්‍රදේශයේ යටිවාවල ග්‍රාම නිලධාරී වසමේ සාගරදෙනියවත්ත අද පෙරවරු හයේ සිට හුදෙකලා කළ බව යුද හමුදාපති ජනරාල් ශවේන්ද්‍ර සිල්වා ප්‍රකාශ කළා.මේ අතර, අද අලුයම දිවයිනට රැගෙන ආ සයිනොෆාම් එන්නත් මාත්‍රා ලක්ෂ 10ත් සමග මෙරටට ගෙන්වා ඇති සමස්ත සයිනොෆාම් එන්නත් මාත්‍රා ප්‍රමාණය ලක්ෂ 51 දක්වා ඉහළ ගොස් තිබෙනවා.මෙරට කොරෝනා ප්‍රතිශක්තිකරණ වැඩසටහනට අදාළව ඊයේ දිනයේදී පුද්ගලයින් 63,704 දෙනෙකුට එන්නත් ලබාදී ඇති බව වසංගත රෝග විද්‍යා අංශය ප්‍රකාශ කළා.